ครม. แต่งตั้งข้าราชการพลเรือนสามัญ รวมทั้งนายพุทธิพงษ์ ปุณณกันต์ เป็นรองเลขาธิการนายกรัฐมนตรีฝ่ายการเมือง
พันเอก อธิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมคณะรัฐมนตรีเห็นชอบแต่งตั้ง นายพุทธิพงษ์ ปุณณกันต์ ให้ดำรงตำแหน่งรองเลขาธิการนายกรัฐมนตรี ฝ่ายการเมือง โดยให้มีผลตั้งแต่วันที่คณะรัฐมนตรีมีมติเป็นต้นไป
ครม. เห็นชอบแต่งตั้งข้าราชการพลเรือนสามัญ สังกัดกระทรวงการต่างประเทศ จำนวน 2 ราย ได้แก่ นางสุพัตรา ศรีไมตรีพิทักษ์ อธิบดีกรมความร่วมมือระหว่างประเทศ ให้ดำรงตำแหน่ง เอกอัครราชทูต สถานเอกอัครราชทูต ณ กรุงย่างกุ้ง สาธารณรัฐแห่งสหภาพเมียนมา ตั้งแต่วันที่ 1 ตุลาคม 2561 และนางอุรีรัชต์ เจริญโต กงสุลใหญ่ สถานกงสุลใหญ่ ณ นครโฮจิมินห์  สาธารณรัฐสังคมนิยมเวียดนาม ให้ดำรงตำแหน่ง เอกอัครราชทูต สถานเอกอัครราชทูต ณ กรุงปราก สาธารณรัฐเช็ก ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป 
ครม. อนุมัติแต่งตั้งข้าราชการพลเรือนสามัญ สังกัดกระทรวงเกษตรและสหกรณ์ จำนวน 8 ราย ได้แก่ นายสุรจิตต์ อินทรชิต เลขาธิการสำนักงานคณะกรรมการปฏิรูปที่ดินเพื่อเกษตรกรรม เป็นรองปลัดกระทรวง  นายสุรเดช เตียวตระกูล อธิบดีกรมพัฒนาที่ดิน เป็นรองปลัดกระทรวง นายมีศักดิ์ ภักดีคง ผู้ตรวจราชการกระทรวง เป็นรองปลัดกระทรวง  นางสาวจริยา สุทธิไชยารองปลัดกระทรวง เป็นเลขาธิการสำนักงานเศรษฐกิจการเกษตร นายวิณะโรจน์ ทรัพย์ส่งสุข เลขาธิการสำนักงานเศรษฐกิจการเกษตร เป็นเลขาธิการสำนักงานการปฏิรูปที่ดินเพื่อเกษตรกรรม นางสาวเสริมสุข สลักเพ็ชร์ เลขาธิการสำนักงานมาตรฐานสินค้าเกษตรและอาหารแห่งชาติ เป็นอธิบดีกรมวิชาการเกษตร นางสาวจูอะดี พงศ์มณีรัตน์ ผู้ตรวจราชการกระทรวง เป็นเลขาธิการสำนักงานมาตรฐานสินค้าเกษตรและอาหารแห่งชาติ และนางสาวเบญจพร ชาครานนท์ ผู้ตรวจราชการกระทรวง เป็นอธิบดีกรมพัฒนาที่ดิน
ครม. อนุมัติแต่งตั้งข้าราชการพลเรือนสามัญ สังกัดสำนักนายกรัฐมนตรี จำนวน 2 ราย ได้แก่ นายสมหมาย ลักขณานุรักษ์ ที่ปรึกษาสำนักงบประมาณ เป็นรองผู้อำนวยการสำนักงบประมาณ และนางพิมพร โอวาสิทธิ์ ที่ปรึกษาสำนักงบประมาณ เป็นรองผู้อำนวยการสำนักงบประมาณ
ครม.อนุมัติแต่งตั้งข้าราชการพลเรือนสามัญ สังกัดกระทรวงพัฒนาสังคมและความมั่นคงของมนุษย์  จำนวน 4 ราย ได้แก่ นายจีระศักดิ์ ศรีพรหมมา รองอธิบดีกรมส่งเสริมและพัฒนาคุณภาพชีวิตคนพิการ เป็นผู้ตรวจราชการกระทรวง นางพรสม เปาปราโมทย์ รองอธิบดีกรมกิจการสตรีและสถาบันครอบครัว เป็น ผู้ตรวจราชการกระทรวง นางสาวศรัณย์ภัทร อนุมัติราชกิจ ผู้ช่วยปลัดกระทรวง เป็นผู้ตรวจราชการกระทรวง และนายสุทธิ จันทรวงศ์ รองอธิบดีกรมกิจการเด็กและเยาวชน เป็นผู้ตรวจราชการกระทรวง